# **DECIZIA ETAPEI DE ÎNCADRARE**

## Nr. număr din zz.ll.aaaa

**Proiect**

Ca urmare a solicitării de emitere a acordului de mediu adresate de **Societatea de Distributie a Energiei Electrice Transilvania Nord SA**, cu sediul în Str. MIRCEA CEL BATRAN, Nr. 10, Satu Mare , Judetul Satu Mare, ...., înregistrată la APM Salaj cu nr. 2193/16.04.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 07.05.2018, că proiectul **„Modernizare LEA 0,4 KV şi branşamente în loc. Tusa”** propus a fi amplasat în satul Tusa, com. Sîg, *nu se supune evaluării impactului asupra mediului şi nu se supune evaluării adecvate*.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** **proiectul** **se încadrează** în prevederile Hotărârii Guvernului nr. 445/2009, anexa nr. 2, pct. 13, lit. a);

**b)** **Caracteristicile proiectului**:

b1) mărimea proiectului: - prin proiect se propun următoarele lucrări:

- refacerea unui număr de 340 branşamente electrice monofazate şi trifazate necorespunzătoare şi montarea de blocuri de măsură şi protecţie corespunzătoare montate pe faţada clădirilor spre stradă;

- îndreptarea stâlpilor înclinaţi şi înlocuirea celor fisuraţi;

- înlocuirea conductoarelor de aluminiu cu conductoare izolate de sectiune corespunzătoare pentru asigurarea căderilor de tensiune corespunzătoare la capete de retea pe o lungime de aproximativ 20 km;

- refacerea prizelor de pământ necorespunzătoare;

- inscripţionarea şi numerotarea stâlpilor din LEA 0,4 Kv;

- trifazarea porţiunilor de retea monofazate cu mulţi consumatori pe fază;

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) producţia de deşeuri: conform Legii 211/2011, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat;

- lucrările necesare organizării de şantier: nu sunt necesare, după terminarea lucrărilor pe teren nu vor rămâne materiale care să degradeze sau să polueze mediul înconjurător, terenul aducându-se la starea iniţială;

b5) emisiile poluante, inclusiv zgomotul şi alte surse de disconfort: - se vor respecta limitele prevăzute de normele în vigoare;

b6) riscul de accident, ţinându-se seama în special de substanţele şi tehnologiile utilizate: - nu este cazul;

**c)** **Localizarea proiectului**: satul Tusa, com. Sîg, jud. Sălaj,

c1) utilizarea existentă a terenului: conform certificatului de urbanism nr. 4 din 12.04.2018, emis de Primăria Comunei Sîg, terenul aferent lucrărilor propuse se află în intravilanul loc. Tusa, conform PUG al localitătii.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. MS nr. 119/2014.

Interzicerea depozitării direct pe sol a deşeurilor sau a materialelor cu pericol de poluare.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Pentru obţinerea autorizaţiei de construire se vor obtine actele/avizele stabilite în certificcatul de urbanism şi cele solicitate de către membrii CAT la şedinţa din data de 19.02.2018: - punct de vedere Apele Române;

aviz CJ sălaj;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Şef serviciu Avize, Acorduri, Autorizaţii,

ing. Gizella Balint

Întocmit,

cons. Anca Groşan